描写海棠花诗句集锦
导语:海棠花姿潇洒,花开似锦,自古以来是雅俗共赏的名花,以下是小编为大家分享的描写海棠花诗句集锦,欢迎借鉴!
《春暮游小园》宋代 王淇
一从梅粉褪残妆,涂抹新红上海棠.
开到荼縻花事了,丝丝夭棘出莓墙.
《寓居定惠院之东,杂花满山,有海棠一株,土人不知贵也》 宋代 苏轼
江城地瘴蕃草木,只有名花苦幽独.
嫣然一笑竹篱间,桃李满山总粗俗,
也知造物有深意,故遣佳人在空谷.
自然富贵出天姿,不待金盘荐华屋.
海棠 宋代 苏轼
东风袅袅泛崇光,香雾霏霏月转廊.
只恐夜深花睡去,故烧高烛照红妆
探春《咏白海棠》
斜阳寒草带重门,苔翠盈铺雨后盆.玉是精神难比洁,雪为肌骨易销魂.
芳心一点娇无力,倩影三更月有痕.莫道缟仙能羽化,多情伴我咏黄昏.
宝钗《咏白海棠》
珍重芳姿昼掩门,自携手瓮灌苔盆.胭脂洗出秋阶影,冰雪招来露砌魂.
淡极始知花更艳,愁多焉得玉无痕.欲偿白帝凭清洁,不语婷婷日又昏.
宝玉《咏白海棠》
秋容浅淡映重门,七节攒成雪满盆.出浴太真冰作影,捧心西子玉为魂.
晓风不散愁千点,宿雨还添泪一痕.独倚画栏如有意,清砧怨笛送黄昏.
黛玉《咏白海棠》
半卷湘帘半掩门,碾冰为土玉为盆.偷来梨蕊三分白,借得梅花一缕魂.
月窟仙人缝缟袂,秋闺怨女拭啼痕.娇羞默默同谁诉,倦倚西风夜已昏.
湘云《咏白海棠》其一
神仙昨日降都门,种得蓝田玉一盆.自是霜娥偏爱冷,非关倩女亦离魂.
秋阴捧出何方雪,雨渍添来隔宿痕.却喜诗人吟不倦,岂令寂寞度朝昏.
湘云《咏白海棠》其二
蘅芷阶通萝薜门,也宜墙角也宜盆.花因喜洁难寻偶,人为悲秋易断魂.
玉烛滴干风里泪,晶帘隔破月中痕.幽情欲向嫦娥诉,无奈虚廊夜色昏.
如梦令 李清照
昨夜雨疏风骤,浓睡不消残酒,试问卷帘人,却道海棠依旧.
知否,知否,应是绿肥红瘦.
踏莎行 雨中观海棠 刘辰翁
命薄佳人,情锺我辈.海棠开后心如碎.
斜风细雨不曾晴,倚阑滴尽胭脂泪.
恨不能开,开时又背.春寒只了房栊闭.
待他晴后得君来,无言掩帐羞憔悴.
驿舍见故屏风画海棠有感
宋陆游
厌烦只欲长面壁,此习安得顽如石.
杜门复出叹习气,止酒还开惭定力.
成都二月海棠开,锦乡裹城迷巷陌.
燕宫最盛号花海,霸国雄豪有遗迹.
猩红鹦绿极天巧,叠萼重附眩朝日.
繁华一梦忽吹散,闭眼细相民犹历.
忧乐相寻岂易知,故人就记醉中诗.
夜阑风雨嘉州驿,愁向屏风见折枝.
海棠歌
陆游
我初入蜀鬓未霜,南充樊亭看海棠.
当时已谓目未睹,岂知更有碧鸡坊.
碧鸡海棠天下绝,枝枝似染猩猩血.
蜀姬艳妆肯让人?花前顿觉无颜色.
扁舟东下八千里,杨州芍药应羞死.
风雨春残杜鹃哭,夜夜寒衾梦还蜀.
何从乞得不死方,更看千年未为足.
海棠
宋郭稹
朱栏明媚照横塘,芳树交加枕短墙.
传得东君深意态,染成西蜀好风光.
破红枝上仍施粉,繁翠阴中旋朴香.
应为无诗怨工部,至今含露作啼妆.
寓居定惠院之东杂花满山有海棠一株土人不知贵也
苏轼
江城地瘴蕃草木,只有名花苦幽独.
嫣然一笑竹篱间,桃李满山总粗俗.
也知造物有深意,故遣佳人在空谷.
自然富贵出天姿,不待金盘荐华屋.
朱唇得酒晕生脸,翠袖卷纱红映肉.
林深雾暗晓光迟,日暖风轻春睡足.
雨中有泪亦凄怆,月下无人更清淑.
先生食饱无一事,散步逍遥自扪腹.
不问人家与僧舍,拄杖敲门看修竹.
忽逢绝艳照衰朽,叹息无言揩病目.
陋邦何处得此花,无乃好事移西蜀.
寸根千里不易到,衔子飞来定鸿鹄.
天涯流落俱可念,为饮一樽歌此曲.
明朝酒醒还独来,雪落纷纷哪忍触.
广群芳谱
清刘灏
君是诗中老作家,笑将丽句换名花.
花因诗去情非浅,诗为花来语更佳.
须好栽培承雨露,莫令憔悴困尘沙.
他年烂熳如西蜀,我欲从君看绮霞.
称别堂后海棠
王禹
一堆红雪媚青春,惜别须教泪满巾.
好在明年莫憔悴,校书兼是爱花人.
秋海棠 北周·庾信
栽植恩深雨露同,
一丛浅淡一丛浓.
平生不借春光力,
几度开来斗晚风?
李绅《海棠诗》
海边奇树生奇彩,知是仙山取得栽,琼蕊籍中闻阆苑,紫芝图上见蓬莱.
【描写海棠花诗句集锦】相关文章: